อยากทราบว่าคำในภาษาอังกฤษที่ว่า footpath เมื่อนำมาใช้ในภาษาไทยในความหมายว่า ทางเดินเท้า เราจะเขียนอย่างไร เพราะถกเถียงกันระหว่างเพื่อนร่วมงานมีดังนี้ ฟุตบาท ฟุตบาธ ฟุตปาต (ต.เต่า) แต่ค้นหาในราชบัณฑิตยสภาไม่มีโดยจะใช้คำว่า บาทวิถี แทน เมื่อเราต้องออกแบบก่อสร้างควรเขียนเป็น บาทวิถี หรือไม่ก็ภาษาอังกฤษ footpath แทนเลยได้ไหม อยากได้คำตอบและคำอธิบายจาก อ.เสฐียรพงษ์ วรรณปก ด้วยค่ะจะเป็นพระคุณอย่างมากเพราะอาจารย์เคยบอกว่ามีปัญหาภาษาไทยให้ถาม และจากท่านผู้รู้ท่านอื่นๆด้วยนะคะ ขอบพระคุณค่ะ
เมื่อก่อนไม่มีคำแทน footpath ก็เลยเรียกทับศัพท์กันไป ตามหลักคือ ฟุตพาท แต่นิยมใช้ ฟุตบาท กันมากกว่า (คำทับศัพท์ไม่มีคำใดถูกคำใดผิด) อย่างไรก็ตามมีคำไทยแทนแล้วคือ ทางเท้า หรือ บาทวิถี ก็ควรใช้ภาษาไทย